Ettepanek NÕUKOGU OTSUS mis käsitleb ühenduse seisukohta ühelt poolt Euroopa ühenduste ja nende liikmesriikide ning teiselt poolt Rumeenia vahel sõlmitud Euroopa lepinguga asutatud assotsiatsiooninõukogus seoses Rumeenia osalemisega RAPEXi süsteemis vastavalt Euroopa Parlamendi ja nõukogu 3. detsembri 2001. aasta direktiivile 2001/95/EÜ üldise tooteohutuse kohta

(komisjoni esitatud)

SELETUSKIRI

Ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva, 1. veebruaril 1993 Brüsselis allkirjastatud Euroopa lepingu [1] artiklis 93 on sätestatud, et lepinguosaliste koostöö eesmärk on Rumeenia ja ühenduse tarbijakaitsesüsteemide täieliku vastavuse saavutamine. Selleks hõlmab koostöö muu hulgas ja olemasolevate võimaluste piires teabevahetust ja juurdepääsu ühenduse andmebaasidele.

[1] ELT L 357, 31.12.1994, lk 1.

Euroopa parlamendi ja nõukogu 3. detsembri 2001. aasta direktiivi 2001/95/EÜ (üldise tooteohutuse kohta) artiklis 12 on sätestatud, et taotlejariikidel on juurdepääs RAPEXile ühenduse ja nende riikide vaheliste lepingute kohaselt ja nendes lepingutes sätestatud korras. Kõik sellised lepingud peavad olema vastastikused ja sisaldama ühenduses kehtivatele konfidentsiaalsust käsitlevatele sätetele vastavaid sätteid.

Rumeenia esindus Euroopa ühenduste juures saatis 2. detsembril 2003. aastal tervishoiu- ja tarbijakaitse peadirektorile kirja, milles Rumeenia taotles, et komisjon algataks menetluse võimaldamaks Rumeeniale juurdepääsu Euroopa Liidu süsteemile RAPEX.

Rumeenia on 1999. aasta maikuust, s.t süsteemi lomisest alates, aktiivselt osalenud TRAPEXis (kiire teabevahetuse ajutine süsteem), mille kaudu taotlejariigid saavad ettekujutuse RAPEXi toimimisest.

Lisatud ettepanekul ei ole finantsmõju.

Eespool esitatud põhjustel palutakse nõukogul vastu võtta lisas esitatud otsus.

Ettepanek NÕUKOGU OTSUS mis käsitleb ühenduse seisukohta ühelt poolt Euroopa ühenduste ja nende liikmesriikide ning teiselt poolt Rumeenia vahel sõlmitud Euroopa lepinguga asutatud assotsiatsiooninõukogus seoses Rumeenia osalemisega RAPEXi süsteemis vastavalt Euroopa Parlamendi ja nõukogu 3. detsembri 2001. aasta direktiivile 2001/95/EÜ üldise tooteohutuse kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse 1. veebruaril 1993 Brüsselis allkirjastatud Euroopa lepingut, mis on sõlmitud assotsiatsiooni loomiseks ühelt poolt Euroopa Ühenduste ja nende liikmesriikide ning teiselt poolt Rumeenia vahel, [2] eriti selle artiklit 93,

[2] ELT L 357, 31.12.1994, lk 2.

võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, eriti selle artiklit 12,

võttes arvesse komisjoni ettepanekut, [3]

[3] ELT C [...] [...], lk. [...]

ning arvestades järgmist:

(1) Ühelt poolt Euroopa ühenduste ja nende liikmesriikide ning teiselt poolt Rumeenia vahelise Euroopa lepingu artiklis 93 sätestatakse, et lepinguosalised teevad koostööd, et saavutada Rumeenia ja ühenduse tarbijakaitsesüsteemide täielik vastavus.

(2) Direktiivi 2001/95/EÜ artikli 12 lõikes 4 on sätestatud, et taotlejariikidel on juurdepääs RAPEXile ühenduse ja nende riikide vaheliste lepingute kohaselt ja nendes lepingutes sätestatud korras. Kõik sellised lepingud peavad olema vastastikused ja sisaldama ühenduses kehtivatele konfidentsiaalsust käsitlevatele sätetele vastavaid sätteid.

(3) Rumeenia on 1999. aasta maikuust, s.t süsteemi loomisest alates, aktiivselt osalenud TRAPEXis (kiire teabevahetuse ajutine süsteem), mille kaudu kandidaatriigid saavad ettekujutuse RAPEXi toimimisest.

ON TEINUD JÄRGMISE OTSUSE:

Ainus artikkel

Ühelt poolt Euroopa Ühenduste ja nende liikmesriikide ning teiselt poolt Rumeenia vahel sõlmitud Euroopa lepinguga asutatud assotsiatsiooninõukogus ühenduse poolt võetav seisukoht seoses Rumeenia osalemisega RAPEXi süsteemis vastavalt direktiivile 2001/95/EÜ on esitatud ettepaneku juurde lisatus assotsiatsiooninõukogu otsuse eelnõus.

Brüssel, [...]

Nõukogu nimel

eesistuja

LISA

//

Ettepanek

ASSOTSIATSIOONINÕUKOGU OTSUS nr .../2004 ühelt poolt Euroopa Ühenduste ja nende liikmesriikide ning teiselt poolt Rumeenia vahel, [kuupäev],

Rumeenia osalemise kohta RAPEXi süsteemis vastavalt Euroopa Parlamendi ja nõukogu 3. detsembri 2001. aasta direktiivile 2001/95/EÜ üldise tooteohutuse kohta [4]

[4] ELT L 11, 15.1.2002, lk 4.

ASSOTSIATSIOONINÕUKOGU,

võttes arvesse 1. veebruaril 1993 Brüsselis allkirjastatud Euroopa lepingut, mis on sõlmitud assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Rumeenia vahel, [5] eriti selle artiklit 93,

[5] ELT L 358, 31.12.1994, lk 1.

võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, eriti selle artiklit 12,

võttes arvesse kirja, mille Rumeenia esindus Euroopa ühenduste juures esitas 2. detsembril 2003. aastal tervishoiu- ja tarbijakaitse peadirektorile ja milles Rumeenia taotles, et komisjon algataks menetluse võimaldamaks Rumeeniale juurdepääsu Euroopa Liidu süsteemile RAPEX,

ning arvestades järgmist:

(1) Euroopa lepingu artiklis 93 sätestatakse, et lepinguosalised teevad koostööd, et saavutada Rumeenia ja ühenduse tarbijakaitsesüsteemide täielik vastavus. Selleks hõlmab koostöö muu hulgas ja olemasolevate võimaluste piires teabevahetust ja juurdepääsu ühenduse andmebaasidele.

(2) Direktiivi 2001/95/EÜ artikli 12 lõikes 4 on sätestatud, et taotlejariikidel on juurdepääs RAPEXile ühenduse ja nende riikide vaheliste lepingute kohaselt ja nendes lepingutes sätestatud korras. Kõik sellised lepingud peavad rajanema vastastikkusel ja sisaldama ühenduses kehtivatele konfidentsiaalsust käsitlevatele sätetele vastavaid sätteid.

(3) Direktiivi 2001/95/EÜ II lisas on kehtestatud RAPEXi kohaldamise kord ja teatamise suunised.

(4) Komisjon on võtnud vastu RAPEXi juhtimise suunised 29. aprilli 2004. aasta direktiivi [6] II lisa punkti 8 nõuete kohaselt.

[6] ELT L 151, 30.4.2004, lk 83, parandatud ELT L 208, 10.6.2004, lk 73.

(5) Rumeenia on 1999. aasta maikuust, s.t süsteemi loomisest alates, aktiivselt osalenud TRAPEXis (kiire teabevahetuse ajutine süsteem), mille kaudu kandidaatriigid saavad ettekujutuse RAPEXi toimimisest,

ON TEINUD JÄRGMISE OTSUSE:

Artikkel 1

Rumeenia osaleb RAPEXi süsteemis samade õiguste ja kohustustega, mis on praegustel liikmetel, vastavalt direktiivi 2001/95/EÜ asjakohastele sätetele ja RAPEXi suunistele.

Artikkel 2

Rumeenia kohaldab samu konfidentsiaalsuse põhimõtteid, mida kohaldavad teised RAPEXi liikmed.

Artikkel 3

Rumeenia teeb koostöös komisjoni talitustega vajalikud praktilised korraldused tagamaks täieliku vastavus direktiivis sätestatud nõuetele ning RAPEXi suunistes sisalduvatele menetlustele.

Eelkõige pakub komisjon Rumeenia ametnikele esialgset väljaõpet RAPEXi kasutamiseks.

Artikkel 4

Kõik probleemid, mis võivad tekkida käesoleva otsuse rakendamisel, tuleks komisjoni talitustel ja Rumeenia ametivõimudel lahendada RAPEXi kaudu otsekontakti võttes. Kui see ei vii vastastikku rahuldava lahenduseni, toimub ühe lepinguosalise taotlusel assotsiatsiooninõukogus arvamustevahetus kolme kuu jooksul pärast asjaomase taotluse esitamist.

Pärast kõnealust arvamustevahetust või pärast eelmises lõikes osutatud ajavahemiku lõppemist võib assotsiatsiooninõukogu teha asjakohaseid soovitusi nende probleemide lahendamiseks.

Need assotsiatsiooninõukogu menetlused ei piira meetmete võtmist lepinguosaliste territooriumil kehtiva tarbijakaitse seaduse alusel.

Artikkel 5

Käesolev otsus jõustub selle vastuvõtmise päeval. Seda kohaldatakse alates 1.

detsembrist 2004.

(koht) [...] (kuupäev) [...]

Nõukogu nimel

eesistuja